OpenLLM-France/wikimedia huggingface dataset:
# Eliseo Mouriño

Eliseo Mouriño (3 de juny de 1927 - 3 d'abril de 1961) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1958 i a la Copa Amèrica de 1959.

## Referències

* ↑ «ELISEO VICTOR MOURIÑO». Gustavo Santillán. soydebanfield.com.ar. Arxivat de l'original el 27 de novembre 2010. [Consulta: 16 octubre 2010].
* ↑ «Cuando cayeron "los más fuertes" - DEPORTES - nacion.com». Arxivat de l'original el 14 de juliol 2014. [Consulta: 30 novembre 2016].
* ↑ «Southamerican Championship 1955». RSSSF. [Consulta: 16 octubre 2010].
* ↑ «Southamerican Championship 1959». RSSSF. [Consulta: 16 octubre 2010].
# Dessiàtikhatka

Dessiàtikhatka - Десятихатка (rus) és un possiólok que pertany al khútor de Lóssevo (krai de Krasnodar, Rússia). Es troba a les terres baixes de Kuban-Priazov, a la vora del riu Beissug. És a 6 km al nord-oest de Kropotkin i a 124 km al nord-est de Krasnodar.
# Jean Bottéro

Jean Bottéro OP (30 d'agost de 1914, Vallauris, França - † 15 de desembre de 2007, Gif-sur-Yvette, França) fou un historiador francès pertanyent a l'Orde de Predicadors.
Fou un assiriòleg i expert de la Bíblia i de l'Antic Orient Pròxim amb més renom. Va ser conegut per haver estat un dels primers traductors del Codi de Hammurabi.

## Referències

* ↑ Durand, Jean-Marie «Jean Bottéro (1914-2007)». Revue d'assyriologie et d'archéologie orientale, Vol. 102, Núm. 1, 2008, pàg. 1-2 [Consulta: 28 novembre 2018].
# Nardò

Nardò (Nardó en el dialecte local) és un municipi italià situat a la regió de la Pulla i la província de Lecce. El 2022 tenia una població estimada de 30.700 habitants.

## Referències

* ↑ «Puglia (Italy): Provinces and Communes» (en anglès), 1 gener 2022. [Consulta: 4 febrer 2023].
# Daniel Pi i Noya

Daniel Pi i Noya (Barcelona, 1958) és un enginyer i polític català, diputat al Parlament de Catalunya en la VIII Legislatura.
Enginyer agrònom per la Universitat Politècnica de Catalunya. Ha fet un curs de postgrau sobre estructures comunitàries i un altre sobre anàlisi i avaluació de projectes amb impacte ambiental, a la Universitat Politècnica de Madrid. Ha treballat com a tècnic de la Generalitat, adscrit al Departament d'Agricultura, Ramaderia i Pesca (1982-1983); com a tècnic projectista d'una consultoria d'empreses (1980-1982 i 1983-1985); com a responsable de l'àrea de projectes d'una consultoria del sector agroalimentari (1985-1989) i com a analista d'inversions d'Agrocaixa, divisió de la Caixa d'Estalvis i Pensions de Barcelona especialitzada en el finançament del sector agroindustrial (1989-2006).
És membre d'entitats cíviques (Associació per la Promoció del Transport Públic i associació de veïns), solidàries (Intermón-Oxfam, ACAPS, Tabana i Pont de Solidaritat), de defensa del medi ambient (Greenpeace i GEPEC), culturals (Òmnium Cultural), esportives (AEEF, Club Natació Reus Ploms i Reus Deportiu) i sindicals (CCOO). És membre de l'Institut Català d'Estudis Agraris (ICEA).
Va participar activament en les mobilitzacions antinuclears de la dècada dels 80 i en la campanya en contra de la incorporació a l'OTAN. Milita a Iniciativa per Catalunya (IC) des del 1990 i va ocupar diversos càrrecs a l'estructura local i intercomarcal de l'organització. És membre del Consell Nacional d'Iniciativa per Catalunya Verds (ICV), regidor de l'Ajuntament de Reus del 1997 ençà, és delegat de medi ambient des del 2000, tercer tinent d'alcalde des del 2003 i fou elegit diputat a les eleccions al Parlament de Catalunya de 2006.
Ocupà la presidència del Consorci d'Aigües de Tarragona (CAT) entre l'abril de 2004 i febrer de 2011

## Referències

* ↑ Diputats del Parlament de Catalunya en la VIII Legislatura p. 127
* ↑ Compareixença de Daniel Pi al Parlament

## Enllaços externs

* Daniel Pi al web del Parlament de Catalunya
* Bloc de Daniel Pi
# PeR

PeR (sigles de Please explain the Rhythm, («Per favor explica el ritme»), és una banda de Letònia de música pop i beatboxing. Els components originals eren Ralfs Eilands, Emīls Vegners, y Pēteris Upenieks. Vegners va deixar la banda el 2008 i va ser substituït per Edmunds Rasmanis. Però quan Upelnieks va deixar el trio el 2011, no va ser substituït, fent que la banda es convertís en un duet compost per Eilands i Rasmanis. Després de tres intents frustrats per representar el seu país al Festival de la Cançó d'Eurovisió en anys anteriors, PeR finalment va guanyar el concurs Eirodziesma per la qual cosa van representar el seu país al Festival de la Cançó d'Eurovisió 2013 amb la cançó «Here We Go», encara que no van passar a la final.

## Referències

* ↑ «Mūzika – PeR (Please Explain the Rhythm) – draugiem.lv». draugiem.lv. [Consulta: 10 gener 2015].
* ↑ Brey, Marco. «Latvia chooses PeR for Malmö». Unión Europea de Radiodifusión, 16-02-2013.
# Incisa in Val d'Arno

Incisa in Val d'Arno és un antic municipi italià, situat a la regió de la Toscana i a la ciutat metropolitana de Florència. L'any 2006 tenia 5.957 habitants.
L'1 de gener 2014 es va fusionar amb el municipi de Figline Valdarno creant així el nou municipi de Figline e Incisa Valdarno.
# Regne d'Aram

El regne d'Aram o regne arameu de Damasc fou un estat dels arameus centrat a Damasc a Síria, que va existir del segle XII aC al 734 aC. Les fonts sobre aquest estat són els annals assiris, texts arameus i la Bíblia. Els texts més importants són dels reis assiris Salmanassar III, Adadnirari III i Teglatfalassar III; esmenten alguns dels seus sobirans. Les inscripcions aramees són rares i només una estela reial ha estat identificada (L'estela de Tel Dan) i la resta són dues inscripcions a Erètria i Samos i l'estela de Zakkur. La Bíblia dona un relat més detallat de la història del regne en la seva relació amb Israel, i alguns texts bíblics esmenten les batalles del rei David contra els arameus al sud de Síria al segle x aC (2 Samuel 9:6-19).
La primera part de la història del regne és desconeguda. Teglatfalassar I (1114-1076 aC) esmenta que els arameus havien començat a establir-se a la meitat sud de Síria. Un segle després apareixen lluitant contra Israel. Al segle ix els texts assiris, hebreus i arameus esmenten la capital Damasc; al final del segle ix l'estat va arribar al seu zenit amb Hazael, un oficial de la cort que va matar el rei Hadadezer i va usurpar el tron; durant el seu regnat d'uns 37 anys (vers 842 aC - 805 aC), Hazael va portar a l'exèrcit arameu a la batalla contra les forces del rei Jehoram d'Israel i el rei Ahaziah de Judà. Després de derrotar-los a Ramoth-Gilead, Hazael també va rebutjar dos atacs dels assiris, a l'est de territori israelita, a Jordània; va intentar fins i tot conquerir Jerusalem. La seva influència es va estendre al nord de Síria a l'estat d'Unqi; al sud-oest va arribar fins al Golan i la mar de Galilea (llac Tiberíades). Al segle viii el rei Rezin apareix com a tributari de Teglatfalassar III d'Assíria. El 734 aC es va aliar a Pecahià o Pekah, rei d'Israel, per atacar a Acaz de Judà però aquest va demanar ajut a Teglatfalassar III que va envair el regne, va ocupar Damasc i va annexionar el territori. Segons el llibre dels Reis 16:9, la població fou deportada i Rezin executat.
Les proves arqueològiques són molt minses; a Damasc no hi ha possibilitats de fer excavacions i altres ciutats del regne no han estat identificades de manera segura. Els materials trobats a llocs més al sud com Tell-Ashtara, Tell er-Rumeith, et-Tell, Tel-Dan, Tell el-Oreme, i altres, no permeten distingir la seva cultura de la del nord d'Israel.

## Reis

* Ben Hadad I vers 900 aC (Bar-Hadad I)
* Hadadezer (Ben Hadad II) 880-842 aC
* Hazael 842-805
* Ben Hadad III (Bar-Hadad III) 796 to 792 aC
* Rezin ?-734 aC

## Referències

* James B. Pritchard, ed., Ancient Near Eastern Texts Relating to the Old Testament (3a ed.; Princeton NJ: Princeton University Press, 1955)
# Narf

Francisco Xavier Pérez Vázquez, nascut a Silleda l'any 1968 i mort el 15 de novembre de 2016, fou un cantant, compositor i actor gallec, reconegut per la forta personalitat i l'originalitat de la seva obra, ha volgut incorporar a les estructures del rock amb diferents influències de so. Destacà com a compositor de bandes sonores per a teatre i altres espectacles compaginant aquesta faceta amb el comediant en diferents funcions teatrals.
En els inicis, com a part integrant de la banda Os Quinindiolas i de Nicho Varullo, a la companyia teatral Chévere i posteriorment en Psicofónica de Conxo va ser conegut només com a Fran Pérez, però quan va emprendre una carrera en solitari va adoptar la identitat de Narf. Va col·laborar amb molts altres artistes i van portar la seva música arreu del món, va mostrar el seu compromís amb la cultura gallega i vaig sentir el mateix temps una profunda afinitat per la música africana.

## Referències

* ↑ Graña, A. «Fallece el compositor y cantante gallego Narf» (en castellá). Faro de Vigo [Consulta: 25 desembre 2016].
* ↑ «Fallece el músico gallego Fran Pérez 'Narf'» (en castellá), 15-11-2016. [Consulta: 25 desembre 2016].
* ↑ Ro, Santiago «Morre Fran Pérez 'Narf', un dos grandes da música galega». El Correo Gallego, 16-11-2016 [Consulta: 13 gener 2017]. Arxivat 2018-03-13 a Wayback Machine. «Còpia arxivada». Arxivat de l'original el 2018-03-13. [Consulta: 13 gener 2017].
* ↑ «Fallece el cantante y compositor gallego Narf». La Región, 15-11-2016 [Consulta: 13 gener 2017].
* ↑ Lombao, David. «Falece o músico Fran Pérez, Narf». Praza Pública. [Consulta: 13 gener 2017].
# Cànon

* No s'ha de confondre amb Canon.
«Cànon» té aquests significats:
* Cànon (música), composició de contrapunt en la qual diverses veus repeteixen successivament el que van cantar les anteriors
* Cànon literari, conjunt d'obres que es consideren representatives d'una cultura
* Cànon estètic, regla de representació artística
* Cànon (ficció), conceptes considerats oficials en una obra de ficció
* Religió:
** Dret canònic, disciplina del dret que estudia i desenvolupa la regulació jurídica de l'Església
** Cànon (religió)
** Cànon (Bíblia), conjunt de llibres que integren la Bíblia segons una religió concreta, que els considera així "divinament inspirats" i els distingeix d'altres llibres que no es consideren revelats
** Cànon jueu
* Economia:
** Cànon (taxa), tribut que grava a un determinat bé o prestació
** Cànon per còpia privada, taxa aplicada a diversos mitjans d'enregistrament i la recaptació del qual reben els autors, editors, productors i artistes en compensació per les còpies que es fan dels seus treballs.
* Obres:
** Cànon de Ptolemeu, llista de reis amb les seves dates de regnat.
** Cànon reial de Torí, papir fragmentat amb una llista de reis que es conserva al Museu Egipci de Torí (Itàlia)
** Cànon d'Epicur o O canònica, criteris que regeixen les formes de coneixement, vegeu Epicur#Lògica
** Cànon de la Medicina, enciclopèdia mèdica en cinc volums escrita pel científic i filòsof musulmà persa Avicenna
** Cànon de Pachelbel, obra musical de Johann Pachelbel
** Cànon Pali, ensenyances de Buda
** Cànon (televisió), programa del Canal 33.
** Cànon de Policlet
# Eric Garcetti

Eric Michael Garcetti (n. Los Angeles, Califòrnia, 4 de febrer de 1971) és un polític estatunidenc. Membre del Partit Demòcrata dels Estats Units. Actualment és l'Alcalde de Los Angeles , després de les eleccions celebrades el 2013, mandat que va començar a partir del dia 1 de juliol, succeint l'anterior alcalde Antonio Ramón Villaraigosa.

## Referències

* ↑ http://mexico.cnn.com/mundo/2013/05/22/eric-garcetti-un-exactor-judio-es-el-nuevo-alcalde-de-los-angeles
* ↑ http://noticias.terra.es/mundo/norteamerica/eric-garcetti-jura-como-nuevo-alcalde-de-los-angeles-en-lugar-de-villaraigosa,02dbe64f2b59f310VgnCLD2000000dc6eb0aRCRD.html%5BEnllaç+no+actiu%5D

## Enllaços externs

* Web Oficial Arxivat 2020-11-22 a Wayback Machine.
# Jacamar capclar

El jacamar capclar (Brachygalba goeringi) és una espècie d'ocell de la família dels galbúlids (Galbulidae) que habita boscos, sabanes i matolls del nord-oest i nord de Veneçuela i nord-est de Colòmbia.
# Raúl Isiordia

Raúl Isiordia Ayón (22 de desembre de 1952) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1978.

## Referències

* ↑ Curiel Aguilar, Víctor and Miguel. «El Deportivo Tepic nació el 19 de julio de 1959» (en castellà). Nayarit Puntocom, 19-07-2010. Arxivat de l'original el 2 de juliol 2013. [Consulta: 31 desembre 2017].
* ↑ «1978 FIFA World Cup Argentina». Arxivat de l'original el 2011-10-20. [Consulta: 31 desembre 2017].
* ↑ Raúl Isiordia Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Rasa del Pujol

«Rasa del Pujol» té aquests significats:
* Rasa del Pujol (Segarra-Solsonès), curs fluvial als municipis de Pinell de Solsonès, al Solsonès i Torrefeta i Florejacs i Sanaüja, a la (Segarra)
* Rasa del Pujol (Segarra), curs fluvial al municipi de Torà (Segarra)
* Rasa del Pujol o Riera de Madrona, curs d'aigua al Solsones
# Gibó de barba blanca

El gibó de barba blanca (Hylobates albibarbis) és una espècie amenaçada de gibó que només viu al sud de Borneo, entre el riu Kapuas i el riu Barito. En el passat se'l considerava una subespècie del gibó àgil, però actualment se'l classifica com a espècie pròpia basant-se en anàlisis d'ADN.

## Referències

* ↑ doi:10.1007/978-1-4419-1560-3_8 Aquesta referència està incompleta. Cal copiar-la per completar-la.
* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005. ISBN 0-801-88221-4. (anglès)
* ↑ Hirohisa Hirai, Azusa Hayano, Hiroyuki Tanaka, Alan R. Mootnick, Hery Wijayanto i Dyah Perwitasari-Farajallah. "Genetic Differentiation of Agile Gibbons Between Sumatra and Kalimantan in Indonesia". A: doi:10.1007/978-0-387-88604-6_3 Aquesta referència està incompleta. Cal copiar-la per completar-la.. pàg. 37. (anglès)
# Méstnitxestvo

En la història russa, el méstnitxestvo (en rus мeстничество) era un sistema feudal jeràrquic que funcionà des del segle xv fins al xvii. La paraula deriva del rus мeсто (mesto, lloc).
A causa del méstnitxestvo, la gent que qualificada per a les tasques necessitades però que no podia al·legar una noblesa prou extensa, no tenia esperança d'ocupar un càrrec important. De la mateixa manera, un boiar que provingués d'una família antiga i respectada podia aconseguir una promoció important tot i que les seves habilitats personals no fossin les adequades per al càrrec.
Amb el desenvolupament de l'absolutisme rus, que tenia per objectiu central la creació d'una burocràcia central que informés directament al tsar, la importància del méstnitxestvo quedà molt reduïda. Una altra de les raons de la seva desaparició arribà el 1682, quan els creixents interessos defensius requerien que els càrrecs d'importància de l'exèrcit fossin ocupats per oficials capacitats i no per boiars honorables però ineptes.
# Jacamar bronzat

El jacamar bronzat (Galbula leucogastra) és una espècie d'ocell de la família dels galbúlids (Galbulidae) que habita boscos de ribera del sud de Veneçuela, Guaiana i oest del Brasil.
# Regne de Garo

El regne de Garo, també conegut com a Bosha per la seva dinastia governant, fou un antic regne africà establert pels sidames; estava situat a la perifèria de la regió de Gibe a Etiòpia. Limitava al nord amb el regne de Janjero, a l'est amb el riu Omo, i al sud amb el riu Gojeb que separava Garo del regne de Kaffa; per l'oest mancava de límits definits i els habitants van construir una sèrie de trinxeres i fortins per defensar-se dels atacs dels oromos del regne de Jimma.

## Història

Werner Lange planteja la possibilitat que el regne de Garo fos una dependència d'Ennarea, de la mateixa manera que Ennarea havia estat part del regne de Damot. En el regnat de Yeshaq I d'Etiòpia, Garo s'hauria separat d'Ennarea, i va passar a ser un estat tributari d'Etiòpia; podria ser l'estat de «Bosge» esmentat a l'itinerari de Zorzi. Al segle xvi l'emperador Sarsa Dengel va convèncer el rei de Garo d'abraçar oficialment el cristianisme; al segle xvii Etiòpia va perdre contacte amb Garo, i es presenta un llarg període en blanc (gairebé tot el segle), si bé cal suposar que sota pressió dels guerrers oromos que emigraven cap a la regió de Gibe, «el rei Bosha de Garo hauria retrocedit i el país hauria disminuït fins a quedar limitat a una petita àrea aïllada als boscos dels altiplans de May Gudo (Muntanya Maigudo) que és el que quedava al final del segle».
Garo no obstant va sobreviure com estat independent fins al regnat d'Abba Gomol de Jimma, que va conquerir la darrera part aïllada del regne. Quan l'emperador Haile Selassie va annexionar Jimma, un descendent de Dagoye, el darrer rei de Garo, vivia en condicions de semi-desterrament a Jiren.

## Reis

| Període | Sobirà (títol: Tato) | Notes |
| Dinastia Tegra'i Bushasho o Boshe |||
| 1567 a 1600 | Ambiraj, tato | també conegut com «Bosha» i probablement «Giyorgis»; Fundador de la dinastia Bosha. |
| 1600 a 1630 | Magela, tato | |
| 1630 a 1660 | Daro, tato | |
| 1660 a 1690 | Chowaka, tato | |
| 1690 a 1720 | Leliso, tato | |
| 1720 a 1740 | Wako, tato | |
| 1740 a 1760 | Malko, tato | |
| 1760 a 1780 | Gabito, tato | Deposat |
| 1780 a 1790 | Chaso, tato | Usurpador |
| 1790 a 1845 | Dukamo, tato | |
| 1845 a 1865 | Ogata, tato | |
| 1865 a 1883 | Dagoye, tato | |
| 1883 | Annexionat al regne de Jimma | Annexionat al regne de Jimma |

## Bibliografia

* Lange, Werner J. History of the Southern Gonga (Southwestern Ethiopia). Wiesbaden: Franz Steiner, 1982), p. 348. ISBN 9783515033992.

## Referències

* ↑ Lange, 1982, p. 53.
* ↑ Lange, 1982, p. 50.
* ↑ Lange, 1982, p. 55.
* ↑ The Galla of Ethiopia; the Kingdoms of Kafa and Janjero (en anglès). Londres: International African Institute, 1955, p. 57.
* ↑ Lange, 1982, p. 64.
# Reducció (desambiguació)

«Reducció» té aquests significats:
* Computabilitat: Reducció (complexitat), transformació d'un problema computacional en un altre problema.
* Ecologisme: Reducció, una de les tres R de la llei de les tres R
* Gastronomia: Reducció (gastronomia), procés culinari
* Literatura: Reduccions. Revista de poesia, revista dedicada a la poesia
* Matemàtiques:
** Reducció a l'absurd, mètode indirecte de demostració
** Reducció d'ordre, tècnica utilitzada per resoldre equacions diferencials ordinàries de segon ordre.
* Música: Reducció (música), procés i resultat de reescriure una composició musical
* Química:
** Reducció, procés electroquímic
** Reducció de Clemmensen, tipus de reacció química
* Història: Reduccions o Missions jesuïtes a Amèrica
# Naditum

Terme accadi d'etimologia incerta (en sumeri LUKUR, en accadi naditum podria traduir-se per "guaret" o "estèril") que designava, en el període paleobabilònic, un grup o institució de dones dedicades al culte d'un déu determinat. Vivien en una relativa reclusió en recintes tancats associats a un temple anomenats gagum, sotmeses a unes normes estrictes, entre les quals la prohibició de tenir fills. Tanmateix, la documentació que ens ha arribat, sobretot la que s'ha trobat al gagum del temple de Shamash a la ciutat de Sippar, indica que procedien de famílies importants -inclosa la família reial- i la possibilitat que participessin activament en negocis, inversions o la gestió de les seves pròpies fortunes.
Sabem poca cosa de les tasques cultuals de les naditu. Segurament, contribuïen als sacrificis diaris, apareixien en determinats oficis i, segons algunes cartes que ens han arribat, la seva principal funció era la de pregar pel benestar dels seus parents. Al temple de Shamash de Sippar (É.BABBAR), sembla que el principal focus de la seva devoció no seria Shamash sinó la seva pàredra Aia. La institució no va sobreviure al període paleobabilònic, tot i tenir una breu revifalla durant el regnat del rei neobabilònic Nabònides.

## Referències

* ↑ Harris, Rivkah. Ancient Sippar. ISBN B0006CQDNK.
* ↑ Leick, Gwendolyn. Historical Dictionary of Mesopotamia. ISBN 978-0810861824.
# Devario naganensis

Devario naganensis és una espècie de peix cipriniforme de la família dels ciprínids.

## Morfologia

Els mascles poden assolir els 4,5 cm de longitud total.

## Distribució geogràfica

Es troba a l'Índia.

## Referències

* ↑ Heckel J. J. 1843. Ichthyologie [von Syrien]. A: J. von Russegger. Reisen in Europa, Asien und Africa, mit besonderer Rücksicht auf die naturwissenschaftlichen Verhältnisse der betreffenden Länder unternommen in den Jahren 1835 bis 1841, etc. Stuttgart. Ichthyol. von Syrien v. 1 (pt 2). 990-1099.
* ↑ BioLib (anglès)
* 1 2 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, F.F., 2001. Phylogeny and species diversity of the South and Southeast Asian cyprinid genus Danio Hamilton (Teleostei, Cyprinidae). Department of Zoology, Stockholm University and Department of Vertebrate Zoology, Swedish Museum of Natural History, Estocolm, Suècia.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Escòria (pel·lícula)

Escòria (títol original en anglès: Scum) és una pel·lícula britànica de 1979 dirigida per Alan Clarke. La història ha estat originalment creada per Alan Clarke com un telefilm del mateix nom (1977) per la BBC, però a causa de la violència de la pel·lícula ha estat censurada per la televisió. El realitzador aleshores la va refer pel cinema. La pel·lícula posa en escena joves delinqüents en un correccional per menors, la seva violència entre ells i amb els guardians de la institució. Quan es va estrenar, va ser controvertida pels seus temes de racisme, de violència, d'abús, de violació i de suïcidi. És des d'aleshores considerat com un clàssic.
Ha estat doblada al català. Escòria ha estat objecte d'una nova versió canadenca l'any 2010 titulada Dog Pound.

## Argument

Carlin és traslladat d'un reformatori a l'altre després d'haver donat una pallissa a un funcionari. En aquest s'executa un règim brutal que fa augmentar l'agressivitat dels interns en lloc de millorar la seva conducta. Els ferris funcionaris, avalats pel director, animen els veterans més forts a oprimir els febles i que obeeixin totes les normes imposades. Pocs s'atreveixen a desafiar aquestes regles.

## Repartiment

* Ray Winstone – Carlin
* Mick Ford – Archer
* Julian Firth – Davis
* John Blundell – Banks
* Phil Daniels – Richards
* John Judd – Sands
* Philip Jackson – Greaves
* Peter Howell – Governador
* John Grillo – Goodyear
* Ray Burdis – Eckersley
* Alan Igbon – Meakin
* John Fowler – Woods
* Bill Dean – Duke
* P. H. Moriarty – Hunt
* Nigel Humphreys – Taylor
* Jo Kendall – Matron
* Patrick Murray – Dougan

## Referències

* ↑ Walker, Alexander. National Heroes: British Cinema in the Seventies and Eighties (en anglès). Harrap, 1985, p. 155.
* ↑ «Escòria». Ésadir.cat. [Consulta: 16 novembre 2022].
Viccionari
# Islamabad (Caixmir)

Islamabad fou l'antic nom d'una ciutat de Caixmir a 33° 44′ N, 75° 12′ E﻿ / ﻿33.733°N,75.200°E﻿ / 33.733; 75.200 a 1 km de la riba del Jhelum. Els hindus l'anomenen Anantnag, nom que s'ha imposat després de 1949 dins l'estat de Jammu i Caixmir. Hi ha nombroses fonts termals. El nom d'Islamabad li fou donat per Islam Khan, un governador mogol de Caixmir, el 1663. El nom no va arrelar i en temps del maharaja Gulab Singh, si bé era el nom oficial, era habitualment coneguda per Anatnang.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.